
KRITÉRIA PRIJÍMANIA ŽIAKOV PRE ŠKOLSKÝ ROK 2020/2021
Riaditeľ SPŠ Samuela Mikovíniho v Banskej Štiavnici podľa zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov po prerokovaní v pedagogickej rade určuje nasledujúce podmienky a kritériá prijatia:

Počet tried technických študijných odborov: 2


Počet žiakov: 40
V školskom roku 2019/2020 môže škola otvoriť podľa plánu výkonov nasledovné technické študijné odbory: 
2840 M biotechnológia a farmakológia


1 trieda

21 žiakov

3916 M životné prostredie




0,5 triedy

  9 žiakov

3692 M geodézia, kartografia a kataster


0,5 triedy

10 žiakov

I. Termín konania skúšok: 
I. kolo 11.5.2020 (1.termín) a 14.5.2020 (2. termín)

Uchádzači, ktorí v celoslovenskom testovaní žiakov 9. ročníka ZŠ dosiahli v každom testovanom predmete (SJL a MAT) samostatne úspešnosť najmenej 90%, budú prijatí bez prijímacích skúšok.


II. Podmienky prijímania
Súčasťou prijímacieho konania je:

a) bodové hodnotenie výsledkov prijímacích skúšok zo slovenského jazyka a literatúry a matematiky (na študijný odbor biotechnológia a farmakológia a geodézia, kartografia a kataster) a zo slovenského jazyka  a literatúry a biológie (na študijný odbor životné prostredie),

b) bodové hodnotenie dosiahnutých výsledkov v celoslovenskom testovaní žiakov         9. ročníka ZŠ,

c) bodové hodnotenie študijných výsledkov na základnej škole na konci 8. ročníka           a v 1. polroku 9. ročníka,

d) bodové hodnotenie úspechov žiaka na predmetových olympiádach.

III. Kritériá pre prijímacie skúšky

Uchádzači budú prijímaní podľa počtu bodov za:

a) výsledky prijímacích skúšok zo SJL a MAT, príp. SJL a BIO,

b) výsledky dosiahnuté v celoslovenskom testovaní žiakov 9. ročníka ZŠ z MAT a SJL,

c) študijné výsledky na ZŠ (2. polrok 8. ročníka a 1. polrok 9. ročníka),

d) výsledky v predmetových olympiádach.

Uchádzači, ktorí konajú prijímacie skúšky, sa usporiadajú podľa dosiahnutého počtu bodov od najlepšieho k najhoršiemu. V prípade, že uchádzači získajú rovnaký celkový počet bodov, uprednostní sa pri poradí ten žiak, ktorý:

a) má zmenenú pracovnú schopnosť,

b) získal väčší počet bodov na prijímacích skúškach (SJL, MAT, BIO),
c) má lepší priemer prospechu zo ZŠ,
d) získal väčší počet bodov za výsledky dosiahnuté v celoslovenskom testovaní žiakov ZŠ.
Žiak vyhovie prijímacím skúškam, ak v každom predmete prijímacích skúšok získa minimálne 10 bodov a súčasne celkový počet bodov za študijné výsledky na ZŠ, výsledky dosiahnuté v celoslovenskom testovaní žiakov 9. ročníka ZŠ, výsledky v predmetových olympiádach a výsledky prijímacích skúšok zo SJL a MAT, príp. SJL a BIO je minimálne      30 bodov.
Na štúdium budú prijatí žiaci, ktorí sa umiestnia v poradí na miestach zodpovedajúcich schválenému počtu žiakov, ktoré je možné prijať na školu v príslušnom študijnom odbore.

Bodové hodnotenie na prijímacích skúškach
a) Určenie počtu bodov za výsledky prijímacích skúšok – SJL, MAT, BIO

Uchádzači, ktorí dosiahli v celoslovenskom testovaní žiakov 9. ročníka ZŠ úspešnosť menšiu ako 90 %, budú konať prijímacie skúšky zo SJL, MAT príp. BIO písomnou formou.

Maximálny počet získaných bodov za prijímacie skúšky je:

50 bodov SJL

50 bodov MAT alebo 50 bodov BIO

Uchádzač so zdravotným znevýhodnením, ktorý je vzdelávaný na ZŠ prostredníctvom individuálneho výchovno-vzdelávacieho programu, sa pred začatím prijímacej skúšky preukáže vyjadrením z CPPPaP s odporúčaním pokračovať vo vzdelávaní na zvolenej strednej škole v príslušnom študijnom odbore. Takémuto uchádzačovi bude umožnené vykonať prijímaciu skúšku formou, akú odporučí CPPPaP.

b) Bodové hodnotenie za výsledky v celoslovenskom testovaní žiakov 9. ročníka ZŠ

Uchádzačovi budú pridelené body za výsledky, ktoré dosiahol v celoslovenskom testovaní žiakov 9. ročníka ZŠ. Maximálny počet bodov 30 SJL, 30 MAT.

90,01 – 100%     30 bodov
  60,01 – 70 %       21 bodov

30,01 – 40 %      12 bodov

80,01 – 90 %      27 bodov
  50,01 – 60 %       18 bodov

20,01 – 30 %        8 bodov

70,01 – 80 %      24 bodov
  40,01 – 50 %       15 bodov

menej ako 20%    0 bodov

c) Určenie počtu bodov za študijné výsledky

Žiakovi, ktorý prospel v 2. polroku 8. ročníka a 1. polroku 9. ročníka, budú pridelené body za dosiahnutý študijný priemer nasledovne:

8. ročník






9. ročník
1,00 – 1,30

30 bodov



1,00 – 1,30

30 bodov

1,31 – 1,50

27 bodov



1,31 – 1,50

27 bodov

1,51 – 1,80

24 bodov



1,51 – 1,80

24 bodov

1,81 – 2,10

21 bodov



1,81 – 2,10

21 bodov

2,11 – 2,50

18 bodov



2,11 – 2,50

18 bodov

2,51 – 2,80

14 bodov



2,51 – 2,80

14 bodov

2,81 – 3,10

5 bodov



2,81 – 3,10

5 bodov

nad 3,10

0 bodov



nad 3,10

0 bodov

Maximum získaných bodov za dosiahnutý prospech je 2 x 30 = 60 bodov.

d) Určenie počtu bodov za účasť v olympiádach

Bodové hodnotenie za úspešné riešenie predmetovej olympiády v 8. a 9. ročníku ZŠ:

1. – 3. miesto v okresnom kole 
  5 bodov

1. – 3. miesto v krajskom kole
10 bodov

1. – 3. miesto v celoštátnom kole
20 bodov

Ohodnotí sa najviac jedno ocenenie. K priznaniu uvedeného počtu bodov je nutné k prihláške na štúdium priložiť diplom (originál), resp. fotokópiu s potvrdením riaditeľa ZŠ o dosiahnutom umiestnení.

IV. Ostatné podmienky prijímacieho koNania

· Rozhodnutie o prijatí žiaka bez prijímacích skúšok odošle riaditeľ školy najneskôr 27.4.2020.

· Výsledky prijímacieho konania budú zverejnené do 3 dní od konania prijímacích skúšok na webovej stránke školy www.mikovini.sk a tiež na výveske na prízemí hlavnej budovy školy.
· Uchádzačovi, ktorý bol prijatý na štúdium, oznámi škola termín, miesto a spôsob zápisu na štúdium spolu s doručením rozhodnutia o prijatí. 
· V prípade, že sa na štúdium nezapíšu niektorí prijatí uchádzači, budú na uvoľnené miesta prijatí ďalší žiaci, ktorí vyhoveli prijímacím skúškam, ale sa umiestnili v poradí na miestach nezodpovedajúcich schválenému počtu žiakov, ktoré je možné prijať na školu v príslušnom študijnom odbore.

V prípade nejasnosti bližšie informácie poskytneme na tel. čísle 045/6911431 

e – mail: spravca@mikovini.sk
Kritériá prijímania žiakov pre školský rok 2020/2021 boli prerokované v Pedagogickej rade Strednej priemyselnej školy Samuela Mikovíniho dňa 20.1.2020.

V Banskej Štiavnici, 20.1.2020 

Ing. Miroslav Jausch









      riaditeľ školy

